Document ID: 32003R1254

Κανονισμός (ΕΚ) αριθ. 1254/2003 της Επιτροπής
της 14ης Ιουλίου 2003
περί μη αναθέσεως σύμβασης ως προς το βόειο κρέας που διατίθεται προς πώληση βάσει της δεύτερης προκήρυξης διαγωνισμού που προβλέπεται στον κανονισμό (ΕΚ) αριθ. 1034/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 806/2003 της Επιτροπής(2), και ιδίως το άρθρο 28 παράγραφος 2,
Εκτιμώντας τα ακόλουθα:
(1) Ζητείται να υποβληθούν προσφορές για ορισμένες ποσότητες βοείου κρέατος που καθορίζονται από τον κανονισμό (ΕΚ) αριθ. 1034/2003 της Επιτροπής, της 17ης Ιουνίου 2003, για τις περιοδικές πωλήσεις, με διαγωνισμό, βοείου κρέατος που ευρίσκεται στην κατοχή ορισμένων οργανισμών παρέμβασης εν όψει μεταποίησής τους εντός της Κοινότητας(3).
(2) Κατ' εφαρμογή του άρθρου 9 του κανονισμού (ΕΟΚ) αριθ. 2173/79 της Επιτροπής, της 4ης Οκτωβρίου 1979, περί των λεπτομερειών εφαρμογής που αφορούν τη διάθεση των βοείων κρεάτων που αγοράζονται από τους οργανισμούς παρεμβάσεως και περί καταργήσεως του κανονισμού (ΕΟΚ) αριθ. 216/69(4), όπως τροποποιήθηκε τελευταία από τον κανονισμό (ΕΚ) αριθ. 2417/95(5), θα πρέπει να καθοριστούν οι ελάχιστες τιμές πωλήσεως για το κρέας που διατίθεται προς πώληση με δημοπρασία, λαμβάνοντας υπόψη τις παραληφθείσες προσφορές. Σύμφωνα με το άρθρο 3 παράγραφος 2 του κανονισμού (ΕΚ) αριθ. 1034/2003, μπορεί να αποφασισθεί να μην δοθεί συνέχεια στο διαγωνισμό.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Δεν δίδεται συνέχεια μετά τη δεύτερη προκήρυξη διαγωνισμού που προβλέπεται στον κανονισμό (ΕΚ) αριθ. 1034/2003, για τον οποίο η προθεσμία υποβολής προσφορών ήταν η 7η Ιουλίου 2003.
Άρθρο 2
Ο παρών κανονισμός αρχίζει να ισχύει στις 15 Ιουλίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουλίου 2003.

Labels: 3
17